**Εφαρμογή προγράμματος προληπτικής ιατρικής για ανεύρυσμα κοιλιακής αορτής**

**Γ. Πατούλης: «Με τον Προσυμπτωματικό Έλεγχο προλαμβάνονται νοσήματα για τα οποία έχει αποδειχθεί με μελέτες πως η έγκαιρη προληπτική παρέμβαση και ανίχνευση κρίνεται αποτελεσματική.»**

O Δήμος Δάφνης-Υμηττού, στο πλαίσιο εφαρμογής προγραμμάτων προληπτικής ιατρικής σε συνεργασία με το Ελληνικό Διαδημοτικό Δίκτυο Υγιών Πόλεων του ΠΟΥ *(*ΕΔΔΥΠΠΥ)*,* μέσα από τη Δομή των ΚΕΠ Υγείας του, διοργάνωσε τη **Δευτέρα 9 Σεπτεμβρίου 2024**, Δωρεάν υπερηχογράφημα με σκοπό την πρόληψη και την έγκαιρη διάγνωση του Ανευρύσματος Κοιλιακής Αορτής.

**Βασικός στόχος των ΚΕΠ Υγείας** είναι η ενημέρωση όλων των πολιτών και η διοργάνωση **προληπτικών εξετάσεων για 12 κύρια νοσήματα, προτεινόμενα από τον Παγκόσμιο Οργανισμό Υγείας**, για τα οποία έχει αποδειχθεί με μελέτες πως η έγκαιρη προληπτική παρέμβαση και ανίχνευση τυχόν συμπτωμάτων κρίνεται αποτελεσματική και μπορεί να σώσει ζωές. Μέσα από το λογισμικό, εφαρμόζονται διεθνή πρωτοκόλλα screening του πληθυσμού και τα στελέχη των ΚΕΠ Υγείας επιβλέπουν το follow up της διατήρησης της υγείας των πολιτών. Αυτοματοποιημένα το λογισμικό ενημερώνει τους πολίτες, μέσα από τον προσωπικό τους προφίλ, σχετικά με τις προληπτικές εξετάσεις που προτείνει ο Παγκόσμιος Οργανισμός Υγείας για την ηλικία και το φύλο τους, καθώς και με την πάροδο του χρόνου υπενθυμίζει την επανεξέταση τους. Τα 11 νοσήματα στα οποία επικεντρώνεται το ΚΕΠ Υγείας μέσα από το λογισμικό είναι ο καρκίνος του παχέος εντέρου, ο καρκίνος του τραχήλου της μήτρας, ο καρκίνος του μαστού, ο καρκίνος του Πνεύμονα, ο καρδιαγγειακός κίνδυνος, το ανεύρυσμα κοιλιακής αορτής, ο καρκίνος του προστάτη, το μελάνωμα, η κατάθλιψη, η οστεοπόρωση η ΧΑΠ και η άνοια.

Οι εξετάσεις πραγματοποιήθηκαν στον χώρο των Δημοτικών Ιατρείων-ΚΕΠ Υγείας, (Δερβενακίων 13, Πλατεία Δημαρχείου Δάφνης), σε συνεργασία με τον εθελοντή ιατρό επεμβατικό ακτινολόγο, διευθυντή εργαστηρίου ιατρικών απεικονίσεων, Δρ Γρηγόριο Κωτούλα. Εξετάστηκαν συνολικά 50 πολίτες και σύμφωνα με τα αποτελέσματα ένας από αυτούς είχε ύποπτα ευρήματα.

**Η Αντιδήμαρχος Δημόσιας Υγείας Δήμου Δάφνης-Υμηττού, κα Ανδριάνα Μαγγίτα**, δήλωσε: *«Τό δέ προνοεῖν και προλαμβάνειν κρεῖττον ἐστί τοῦ θεραπεύειν.» Το σοφό ρητό του Ιπποκράτη, «καλύτερα να προλαμβάνεις παρά να θεραπεύεις», είναι ο οδηγός του Κέντρου Πρόληψης Υγείας, ΚΕΠ Υγείας του Δήμου Δάφνης-Υμηττού, για την πενταετία 2024-2029. Τη* ***Δευτέρα 9 Σεπτεμβρίου 2024****, πραγματοποιήθηκε δωρεάν έλεγχος κοιλιακής αορτής, μέσω υπερήχου σε 50 άτομα. Η δράση αυτή γίνεται για τον έλεγχο ανευρύσματος της κοιλιακής αορτής, σε άτομα από 60 ετών κ άνω, με η χωρίς παράγοντες κινδύνου (υπέρταση, σακχαρώδης διαβήτης, υπερχοληστεριναιμία, κάπνισμα).*

**O Πρόεδρος του ΕΔΔΥΠΠΥ και Πρόεδρος του Ιατρικού Συλλόγου Αθηνών, κ. Γιώργος Πατούλης** επισημαίνει πως τα ΚΕΠ Υγείας αποτελούν σημαντικό εργαλείο για την Τοπική

Αυτοδιοίκηση με σκοπό τον προσυμπτωματικό έλεγχο και τη διατήρηση της ποιότητας ζωής των δημοτών. Επιπλέον, αναφέρει πως συνεχίζουμε τον αγώνα μας για να προλαμβάνουμε την ασθένεια από τη θεραπεία, αφού η έγκαιρη και έγκυρη διάγνωση αποδεδειγμένα σώζει ζωές.»

Πλήθος δημοτών χρησιμοποιεί σήμερα τις υπηρεσίες του λογισμικού των ΚΕΠ Υγείας.   
Για να ενημερώνεστε και εσείς για τις προληπτικές εξετάσεις που ταιριάζουν στην ηλικία και το φύλο σας, όπως και την επανεξέτασή τους, καθώς και για τις Δράσεις του Δήμου όπου ανήκετε, σχετικά με την Πρόληψη της Υγείας κάντε εγγραφή στο Λογισμικό των ΚΕΠ Υγείας μέσα από το site [www.kepygeias.org](http://www.kepygeias.org) και δημιουργήστε το προσωπικό σας προφίλ.